**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2019 M. GEGUŽĖS 30 D. SPRENDIMO NR. T2-136 „DĖL KLAIPĖDOS MIESTO BIUDŽETINIŲ SPORTO MOKYMO ĮSTAIGŲ TEIKIAMŲ ATLYGINTINŲ PASLAUGŲ KAINŲ NUSTATYMO“ PAKEITIMO“ PROJEKTO**

1. **Projekto rengimą paskatinusios priežastys.**

Nuo 2023 m. Klaipėdos miesto gyventojai galės įsigyti Klaipėdiečio kortelę. Kortelė bus išduodama pilnamečiams Klaipėdos mieste savo gyvenamąją vietą deklaravusiems asmenims. Taip pat šia kortele bus galima naudotis kaip viešojo transporto el. bilietu. Su Klaipėdiečio kortele miesto gyventojas gaus įvairias nuolaidas ir kitas naudas.

Klaipėdos miesto gyventojai su Klaipėdiečio kortele taip pat galės pasinaudoti nuolaida  BĮ Klaipėdos „Gintaro“ sporto centre, įsigydami plaukimo baseino abonementą, t. y. su klaipėdiečio kortele bus suteikiama galimybė apsilankyti baseine 11 kartų vietoje 8 kartų už 9 eurus.

**2. Parengto projekto tikslai ir uždaviniai.**

Sprendimo projekto tikslas ir uždavinys – pakeisti 2019 m. gegužės 30 d. sprendimo Nr. T2-136 „Dėl Klaipėdos miesto biudžetinių sporto mokymo įstaigų teikiamų atlygintinų paslaugų kainų nustatymo“ 1 priedą ir jį papildyti, kad Klaipėdiečio kortelės turėtojai galės BĮ Klaipėdos „Gintaro“ sporto centre apsilankyti 11 kartų per mėnesį.

**3. Kaip šiuo metu yra teisiškai reglamentuojami projekte aptarti klausimai.**

Biudžetinių sporto mokymo įstaigų teikiamų atlygintinų paslaugų kainos yra nustatytos Klaipėdos miesto savivaldybės tarybos 2019 m. gegužės 30 d. sprendimu Nr. T2-136 „Dėl Klaipėdos miesto biudžetinių sporto mokymo įstaigų teikiamų atlygintinų paslaugų kainų nustatymo“.

**4.** **Kokios numatomos naujos teisinio reglamentavimo nuostatos ir kokių rezultatų laukiama.**

Priėmus šį sprendimą, Klaipėdos miesto gyventojai su Klaipėdiečio kortele galės pasinaudoti BĮ Klaipėdos „Gintaro“ sporto centro teikiamomis atlygintinos paslaugomis, t. y. įsigyti baseino abonementą už 9 eurus ir vietoje įprastų 8 kartų apsilankymo baseine per mėnesį galės apsilankyti 11 kartų.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Šio sprendimo įgyvendinimo neigiamų pasekmių nenumatoma.

**6. Jeigu sprendimui įgyvendinant reikia kitų teisės aktų, kas ir kada juos turėtų parengti, šių aktų matmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas.**

*BĮ Klaipėdos „Gintaro“ sporto centro baseino paslaugų paskaičiavimai turint Klaipėdiečio kortelę.*

Vadovaujantis Klaipėdos miesto savivaldybės tarybos 2019 m. gegužės 30 d. sprendimu Nr.T2-136 „Dėl Klaipėdos miesto biudžetinių sporto mokymo įstaigų teikiamų atlygintinų paslaugų kainų nustatymo“, nuo 2019 m. rugsėjo 1 d. „Gintaro“ sporto centre 8 apsilankymų plaukimo baseine abonemento kaina – 9 Eurai (vieno apsilankymo kaina – 1,125 Eur).

|  |  |
| --- | --- |
| Nuo 2019-09-01–2019-12-31 parduoti | 535 abonementai |
| Vidutiniškai per mėnesį parduoti | 134 abonementai |
| Per mėnesį 134 abonementai × 9 Eur | 1 206,00 Eur |
| Per metus planuojama  (11 mėn.) 1474 abonementai × 9 Eur | 13 266,00 Eur |
| Pridėjus papildomai 3 apsilankymus vienam abonementui (3 apsilankymai po 1,125 Eur) | 3,375,00 Eur |
| Per metus papildomai pridėjus 3 apsilankymus 1474 abonementų x 3,375 Eur | 4974,75 Eur |
| Pridėjus 3 nemokamus apsilankymus prie plaukimo abonemento papildomai per metus susidarytų | 4974,75 Eur. |

Lėšos bus planuojamos Kūno kultūros ir sporto plėtros programos priemonėje „Neatlygintinai suteiktų baseino paslaugų kompensavimas“ įgyvendinimui. 2023 m. suplanuota 5 000,00 Eur.

**8.** **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Nėra.

**9. Sprendimo projekto autorius ar autorių grupė, sprendimo projekto iniciatoriai.**

Tarybos sprendimo projektą parengė Sporto skyrius.

**10. Kiti reikalingi pagrindimai ir paaiškinimai.**

Nėra.

PRIDEDAMA:

1. Teisės aktų, nurodytų sprendimo projekto įžangoje, išrašas, 1 lapas.

2. Klaipėdos miesto savivaldybės tarybos 2019 m. gegužės 30 d. sprendimo Nr. T2-136 „Dėl Klaipėdos miesto biudžetinės sporto mokymo įstaigų teikiamų atlygintinų paslaugų kainų nustatymo“ 1 priedo lyginamasis variantas, 1 lapas.

Sporto skyriaus vedėja Rasa Rumšienė

***Suvestinė redakcija nuo 2022-07-12 iki 2022-12-31***

*Įstatymas paskelbtas: Žin. 1994, Nr.*[*55-1049*](https://www.e-tar.lt/portal/legalAct.html?documentId=TAR.D0CD0966D67F)*, i. k. 0941010ISTA000I-533*

***Nauja įstatymo redakcija nuo 2008-10-01:***

*Nr.*[*X-1722*](http://www3.lrs.lt/cgi-bin/preps2?a=327811&b=)*, 2008-09-15, Žin., 2008, Nr. 113-4290 (2008-10-01),* [***atitaisymas***](http://www3.lrs.lt/pls/inter/dokpaieska.showdoc_l?p_id=397297&p_query=&p_tr2=)***skelbtas: Žin., 2011, Nr. 45***

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**KETVIRTASIS SKIRSNIS**

**SAVIVALDYBIŲ INSTITUCIJOS, JŲ SUDARYMAS IR ĮGALIOJIMAI**

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_